**ΦΥΣΙΟΛΑΤΡΙΚΟΣ ΠΕΖΟΠΟΡΙΚΟΣ ΣΥΛΛΟΓΟΣ ΧΑΛΑΝΔΡΙΟΥ**

**«Ο ΕΥΡΙΠΙΔΗΣ»**

**ΠΕΖΟΠΟΡΟΙ ΧΑΛΑΝΔΡΙΟΥ**

 03/11/2022

**Οι Δράσεις του Συλλόγου Πεζοπόρων Χαλανδρίου**

**Νοέμβριος 2022**

Πλούσιες πολιτιστικές και πεζοπορικές δράσεις περιλαμβάνει το πρόγραμμα του Συλλόγου μας για το μήνα Νοέμβριο, τις οποίες ελπίζουμε τα μέλη και οι φίλοι μας να απολαύσουν.

**Σάββατο 12 Νοεμβρίου : Οι Πεζοπόροι πάνε θέατρο στα «Μαθήματα Κωμωδίας»**

Ο Σύλλογος μας στο πλαίσιο των πολιτιστικών του δράσεων, διοργανώνει για τα μέλη του μια βραδιά θεάτρου. Θα παρακολουθήσουμε την θεατρική παράσταση «Μαθήματα Κωμωδίας» στο θέατρο «Μικρό Παλλάς» στην Αθήνα. Πρόκειται για μια ξεκαρδιστική κωμωδία που εμπνέεται από τις μεθόδους εκπαίδευσης πάνω στην κωμωδία και αποτελεί ένα μάθημα γελοιοποίησης όλων όσων μας βασανίζουν.

**Κυριακή 20 Νοεμβρίου : Πεζοπορία στο Menalon Trail Μαγούλιανα – Βαλτεσίνικο (Τμήμα 7)**

Η ομάδα μας θα πεζοπορήσει σε μια από τις πιο όμορφες διαδρομές του Menalon Trail, το τμήμα 7, ένα υπέροχο μονοπάτι που διασχίζει θαυμάσια δρυοδάση και ελατοδάση, ορεινά λιβάδια, ασκηταριά και ποταμάκια.

Θα ξεκινήσουμε από το γραφικό χωριό, Μαγούλιανα το οποίο βρίσκεται στα 1.365μ. ύψος. Το χωριό γαντζωμένο αμφιθεατρικά σε μια εκπληκτικής ομορφιάς πλαγιά δεσπόζει αιώνες τώρα, καταμαρτυρώντας το ένδοξο ιστορικό παρελθόν του που φτάνει στα χρόνια της τουρκοκρατίας. Θα διασχίσουμε το χωριό από μικρά δρομάκια προς την Λάστα, σε ένα μεγάλο διάσελο με πανοραμική θέα, κυκλωμένο από πέτρινα αλώνια. Στην διαδρομή θα δούμε το παλιό σανατόριο, γνωστό και ως «Ξενώνας της Μάννας», και την εκκλησία Άγιοι Πάντες. Από ένα σημείο και μετά θα πεζοπορήσουμε παράλληλα με την κοίτη ενός μικρού ποταμού, θα διασχίσουμε μια τσιμεντένια γέφυρα και θα κατευθυνθούμε προς τα Καμίνια, μια ωραία μικρή εσωτερική λεκάνη, κρυμμένη στην ποδιά του Βαλτεσινίκου.

Θα καταλήξουμε για ελεύθερο χρόνο και φαγητό στο πανέμορφο Βαλτεσίνικο, στο «μπαλκόνι» του Μαίναλου, το οποίο είναι χτισμένο σε υψόμετρο 1.118μ. σε μία πλαγιά του βόρειου Μαινάλου και αποτελεί έναν από τους πιο ορεινούς οικισμούς της Αρκαδίας.

Διαδρομή : Συνολικά 7χλμ.

Yψομετρική : 150μ.

Βαθμό δυσκολίας : 1

Η μετάβαση θα γίνει με πούλμαν

Ώρα συνάντησης : 07:00 π.μ.

Σημείο συνάντησης : Μετρό Χαλανδρίου

**Κυριακή 27 Νοεμβρίου : Πεζοπορία στην Σφηττία Οδό - Κορωπί**

Η ομάδα μας διοργανώνει μια μονοήμερη απόδραση στην «Κορινθιακή Ελβετία». Θα πεζοπορήσουμε στο ονειρεμένο αλπικό τοπίο του Όρους Πεντέλια και στην εκπάγλου καλλονής λίμνη Δόξα στην καρδιά του Αρχαίου Φενεού.

Πρόκειται για μια τεχνητή ορεινή λίμνη που η κατασκευή της ολοκληρώθηκε στα τέλη της δεκαετίας του 1990 και βρίσκεται σε υψόμετρο 900 μ. Η λίμνη Δόξα θεωρείται μια από τις ομορφότερες ορεινές λίμνες της Ελλάδας, καθώς τα χειμερινά χρώματα του δάσους που καθρεφτίζονται στα σμαραγδένια νερά της δημιουργούν ένα μοναδικό τοπίο.

Θα χωριστούμε σε δύο ομάδες και θα κάνουμε δύο διαφορετικές διαδρομές.

1η διαδρομή : Η μία ομάδα θα πεζοπορήσει δίπλα στα γαλαζοπράσινα νερά της λίμνης Δόξα. Στο κέντρο της λίμνης υπάρχει το πανέμορφο εκκλησάκι του Αγίου Φανουρίου, το οποίο επικοινωνεί με τη στεριά με μια στενή εδαφική λωρίδα, και στο βυθό της διακρίνονται τα ερείπια του παλιού μοναστηριού του Αγίου Γεωργίου. Επίσης, η ομάδα θα επισκεφτεί το νέο Μοναστήρι του Αγίου Γεωργίου, ένα επιβλητικό κτίσμα του 17ου αιώνα.

Πρόκειται για μια εύκολη κυκλική διαδρομή 6χλμ. χωρίς υψομετρική διαφορά.

2η διαδρομή : Η δεύτερη ομάδα θα πεζοπορήσει σε ένα από τα πιο όμορφα μονοπάτια της ορεινής Πελοποννήσου. Θα ξεκινήσει από τις όχθες της λίμνης Δόξα και θα ανέβει προς τα Αρσάνια Όρη (Χελμός). Πρόκειται για μια διαδρομή που θα διασχίσει ένα πυκνό δάσος από έλατα στην ανάβαση και θα συνεχίσει στο καταπληκτικό δρυόδασος στην κατάβαση. Κατά την διάρκεια της διαδρομής η εντυπωσιακή θέα της λίμνης, του οροπεδίου Φενεού και της Ντουρντουβάνας στα αριστερά κόβει πραγματικά την ανάσα. Ένα μέρος της διαδρομής έχει πρόσφατα δημιουργηθεί από το Ermis Trail.

Πρόκειται για μια διαδρομή 11χλμ με υψομετρική 550μ. και βαθμό δυσκολίας 1+.

Η μετάβαση θα γίνει με πούλμαν

Ώρα συνάντησης : 07:00 π.μ.

Σημείο συνάντησης : Μετρό Χαλανδρίου

**ΠΡΟΥΠΟΘΕΣΕΙΣ ΣΥΜΜΕΤΟΧΗΣ**

1. Όλα τα μέλη θα πρέπει να γνωρίζουν και να συμφωνούν με τον «**Κανονισμό** του Φυσιολατρικού Πεζοπορικού Συλλόγου Χαλανδρίου “Ο ΕΥΡΙΠΙΔΗΣ”, ο οποίος είναι αναρτημένος στην ιστοσελίδα και τα μέσα κοινωνικής δικτύωσης του συλλόγου.
2. Όλα τα μέλη θα πρέπει να έχουν τον απαραίτητο εξοπλισμό, αναλόγως τον βαθμό δυσκολίας της διαδρομής, και υποχρεούνται να ακολουθούν κατά γράμμα τις οδηγίες του αρχηγού της ομάδας.
3. Οι συμμετοχές στις δράσεις θα πρέπει να δηλώνονται εγκαίρως και θα τηρηθεί σειρά προτεραιότητας για τα εγγεγραμμένα μέλη μας.
4. Τα νέα μέλη θα πρέπει να φέρουν την «**Δήλωση Απαλλαγής Ευθύνης και Ανάληψης Κινδύνου**» υπογεγραμμένη. Όσοι συμμετέχοντες δεν επιθυμούν να είναι στις φωτογραφίες και τα βίντεο που αναρτά η ομάδα στα κοινωνικά μέσα θα πρέπει να ενημερώσουν τους αρμόδιους κατά την δήλωση συμμετοχής τους.
5. Όλοι οι συμμετέχοντες θα πρέπει να τηρούν πλήρως τους κανονισμούς και τα μέτρα προστασίας που ισχύουν για την υγεία και έχουν τεθεί από την Πολιτική Προστασία και τον ΕΟΔΥ.

Για περισσότερες πληροφορίες και δηλώσεις συμμετοχής :

* στο email : pezoporoihalandriou@gmail.com,
* στο τηλ. : 6932222862, 6974999545,
* στα γραφεία του συλλόγου : Καρελλά 22, Χαλάνδρι (Συνοικισμός) κάθε Τετάρτη 18:30 – 20:30,
* στο facebook : Ομάδα Πεζοπόροι Χαλανδρίου,
* στο instagram : @pezoporoihalandriou,
* στο site του συλλόγου : pezoporoihalandriou.gr.

*Ο Σύλλογος Πεζοπόρων Χαλανδρίου ευχαριστεί τα τοπικά μέσα ενημέρωσης για την υποστήριξη τους και την προβολή των δράσεων του συλλόγου.*